laion/Wikipedia-Exotic huggingface dataset:
২০১৫–১৬ সংযুক্ত আরব আমিরাতে ইংল্যান্ড বনাম পাকিস্তান ক্রিকেট দল

ইংল্যান্ড ক্রিকেট দল দুইটি টেস্ট ক্রিকেট, চারটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য পাকিস্তানের বিরুদ্ধে সংযুক্ত আরব আমিরাত সফর করে, যা অক্টোবর থেকে নভেম্বর ২০১৫-এ অনুষ্ঠিত হয়। England XI won the toss and elected to bat. 15 players per side (11 batting, 11 fielding). England XI won the toss and elected to field. 15 players per side (12 batting, 11 fielding). England XI won the toss and elected to bat. 13 players per side (11 batting, 11 fielding). Nepal won the toss and elected to field. Pakistanis won the toss and elected to bat. United Arab Emirates won the toss and elected to field. England XI had 15 players (11 batting, 11 fielding) and United Arab Emirates had 17 players (11 batting, 11 fielding). England won the toss and elected to bat. This match was Younis Khan's (Pak) final ODI game. England won the toss and elected to bat. Iftikhar Ahmed (Pak) made his ODI debut. Alex Hales (Eng) scored his maiden ODI century. Pakistan won the toss and elected to bat. Zafar Gohar (Pak) made his ODI debut. England won the toss and elected to bat. The 46-ball century by Jos Buttler is the fastest ODI century by an English batsman. This is the highest ODI total by England away from home. Jason Roy (Eng) scored his maiden ODI century.
মামুন খান

মামুন খান (জন্ম: ২০ ডিসেম্বর ১৯৮৫) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব মুক্তিযোদ্ধা সংসদ এবং বাংলাদেশ জাতীয় দলের হয়ে একজন গোলরক্ষক হিসেবে খেলেন। ২০০৭–০৮ মৌসুমে, বাংলাদেশী ক্লাব ফরাশগঞ্জের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। ২০০৯–১০ মৌসুমে তিনি শেখ রাসেলে যোগদান করেছেন। শেখ রাসেলে ২ মৌসুম অতিবাহিত করার পর মুক্তিযোদ্ধা সংসদের সাথে চুক্তি স্বাক্ষর করেছেন। পরবর্তীকালে, তিনি শেখ রাসেল, ঢাকা মোহামেডান এবং শেখ জামালের হয়ে খেলেছেন। ২০২১–২২ মৌসুমে, তিনি শেখ জামাল হতে বাংলাদেশী ক্লাব মুক্তিযোদ্ধা সংসদে যোগদান করেছেন। ২০১১ সালে, মামুন বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১১টি ম্যাচে অংশগ্রহণ করেছেন। দলগতভাবে, মামুন এপর্যন্ত ১টি শিরোপা জয়লাভ করেছেন, যা তিনি শেখ রাসেলের হয়ে জয়লাভ করেছেন। মামুন খান ১৯৮৫ সালের ২০শে ডিসেম্বর তারিখে বাংলাদেশে জন্মগ্রহণ করেছেন। ২০১১ সালের ২১শে মার্চ তারিখে, মাত্র ২৫ বছর ৩ মাস ১ দিন বয়সে, মামুন ফিলিস্তিনের বিরুদ্ধে ২০১২ এএফসি চ্যালেঞ্জ কাপ বাছাইপর্বের গ্রুপ পর্বে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটিতে বাংলাদেশ ২–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে মামুন সর্বমোট ৬ ম্যাচে অংশগ্রহণ করেছেন। ৪ মে ২০২১ পর্যন্ত হালনাগাদকৃত। "Palestine - Bangladesh, Mar 21, 2011 - AFC Challenge Cup Qualification - Match sheet"। Transfermarkt। ২১ মার্চ ২০১১। সংগ্রহের তারিখ ৪ মে ২০২১।  Strack-Zimmermann, Benjamin (২১ মার্চ ২০১১)। "Palestine vs. Bangladesh (2:0)"। National Football Teams। সংগ্রহের তারিখ ৪ মে ২০২১।  সকারওয়েতে মামুন খান (ইংরেজি) ট্রান্সফারমার্কেটে মামুন খান (ইংরেজি) ওয়ার্ল্ডফুটবল.নেটে মামুন খান (ইংরেজি) ন্যাশনাল-ফুটবল-টিমস.কমে মামুন খান (ইংরেজি)
খুরশিদ আলম বাবুল

খুরশিদ আলম বাবুল (জন্ম: ১ মার্চ ১৯৫৫; খুরশিদ আলম নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। বাবুল তার খেলোয়াড়ি জীবনের অধিকাংশ সময় ঢাকা আবাহনীর হয়ে একজন মধ্যমাঠের খেলোয়াড় হিসেবে খেলেছেন। তিনি মূলত আক্রমণাত্মক মধ্যমাঠের খেলোয়াড় হিসেবে খেলেছেন। ১৯৭৩–৭৪ মৌসুমে, বাংলাদেশী ক্লাব ইউনিস্পোর্টিং ভার্সালের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র ১ মৌসুম অতিবাহিত করেছিলেন। ১৯৭৪–৭৫ মৌসুমে তিনি ঢাকায় যোগদান করেছিলেন। অতঃপর ভিক্টোরিয়ায় ২ মৌসুম অতিবাহিত করার পর ঢাকা আবাহনীর সাথে চুক্তি স্বাক্ষর করেছিলেন, ঢাকা আবাহনীর হয়ে তিনি ৫টি লীগ শিরোপা জয়লাভ করেছিলেন। সর্বশেষ ১৯৮৭–৮৮ মৌসুমে, তিনি ঢাকা আবাহনী হতে বাংলাদেশী ক্লাব ঢাকা মোহামেডানে যোগদান করেছিলেন; ঢাকা মোহামেডানের হয়ে মাত্র ১ মৌসুম খেলার পর তিনি অবসর গ্রহণ করেছিলেন। ব্যক্তিগতভাবে, বাবুল বেশ কিছু পুরস্কার জয়লাভ করেছেন, যার মধ্যে ২০১২ সালে জাতীয় ক্রীড়া পুরস্কার জয় অন্যতম। দলগতভাবে, বাবুল সর্বমোট ৬টি শিরোপা জয়লাভ করেছিলেন, যার মধ্যে ৫টি ঢাকা আবাহনীর হয়ে এবং ১টি ঢাকা মোহামেডানের হয়ে জয়লাভ করেছিলেন। খুরশিদ আলম বাবুল ১৯৫৫ সালের ১লা মার্চ তারিখে বাংলাদেশের টাঙ্গাইলে জন্মগ্রহণ করেছেন এবং সেখানেই তার শৈশব অতিবাহিত করেছেন। ১৯৭৪ সালে কুমিল্লার কোর্টবাড়ীতে জাতীয় দলের প্রথম বিদেশী কোচ দ্বারা পরিচালিত ফুটবল ক্যাম্পে তিনি দ্বিতীয় ও তৃতীয় স্তরের ফুটবল লীগ হতে প্রায় ৫০০ জনের মধ্যে লটারির মাধ্যমে নির্বাচিত তিনজনের মধ্যে একজন ছিলেন বাবুল, এভাবেই তিনি ফুটবল খেলায় নিজের জীবন শুরু করেছিলেন। ১৯৮৪ সালে, বাবুল ফাতেমা আলম শিল্পীর সাথে বিবাহ বন্ধনে আবদ্ধ হয়েছেন। তাদের উভয়ের সানজিদা আলম, তানজিনা আলম এবং আফসানা আলম নামে তিনটি কন্যাসন্তান রয়েছে। ১৯৮৩ সালে, বাবুল বাংলাদেশ ক্রীড়া লেখক সমিতি হতে এবং ১৯৮৭ সালে সাংবাদিক কর্তৃক বর্ষসেরা ফুটবল খেলোয়াড়ের পুরস্কার জয়লাভ করেছিলেন। ২০১২ সালে, বাংলাদেশ ফুটবলে অসামান্য অবদানের জন্য আশীষ জাতীয় ক্রীড়া পুরস্কার লাভ করেছিলেন। নাইর ইকবাল (২১ সেপ্টেম্বর ২০১৬)। "আবাহনী-মোহামেডানের 'সন্ধি' হয়েছিল যেদিন"। প্রথম আলো। সংগ্রহের তারিখ ৪ মে ২০২১।  "দৈনিক জনকন্ঠ - - লড়াকু ফুটবলার খোরশেদ বাবুল"। দৈনিক জনকন্ঠ। সংগ্রহের তারিখ ৪ মে ২০২১।  "32 stars honoured with Bangladesh National Sports Award"। ১৪ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ২ মে ২০২১।  Correspondent, Senior। "National Sports Award for 32 Bangladesh sportsperson for 2010-12"। bdnews24.com। সংগ্রহের তারিখ ২০২১-০২-১০।
ইমতিয়াজ আহমেদ নকীব

ইমতিয়াজ আহমেদ নকীব (জন্ম: ৯ সেপ্টেম্বর ১৯৭৪; ইমতিয়াজ আহমেদ নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। নকীব তার খেলোয়াড়ি জীবনের অধিকাংশ সময় ঢাকা মোহামেডান এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেছেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেছেন। ১৯৮৯–৯০ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ৫ মৌসুম অতিবাহিত করেছিলেন। অতঃপর ১৯৯৫–৯৬ মৌসুমে তিনি মুক্তিযোদ্ধা সংসদে যোগদান করেছিলেন। সর্বশেষ ২০০০–০১ মৌসুমে, তিনি মুক্তিযোদ্ধা সংসদ হতে ঢাকা মোহামেডানে যোগদান করেছিলেন; ঢাকা মোহামেডানের হয়ে ৬ মৌসুম খেলার পর তিনি অবসর গ্রহণ করেছিলেন। ১৯৯০ সালে, নকীব বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ৮ ম্যাচে ৪টি গোল করেছিলেন। দলগতভাবে, নকীব সর্বমোট ৬টি শিরোপা জয়লাভ করেছিলেন, যার মধ্যে ৫টি ঢাকা মোহামেডানের হয়ে এবং ১টি মুক্তিযোদ্ধা সংসদের হয়ে জয়লাভ করেছিলেন। ইমতিয়াজ আহমেদ নকীব ১৯৭৪ সালের ৯ই সেপ্টেম্বর তারিখে বাংলাদেশের নরসিংদীতে জন্মগ্রহণ করেছেন এবং সেখানেই তার শৈশব অতিবাহিত করেছেন। ১৯৯০ সালে, নকীব আন্তর্জাতিক ফুটবলে বাংলাদেশের হয়ে অভিষেক করেছিলেন। জাতীয় দলের হয়ে অভিষেকের প্রায় ৪ বছর পর, বাংলাদেশের জার্সি গায়ে প্রথম গোলটি করেছিলেন; ১৯৯৪ সালের ১৪ই সেপ্টেম্বর তারিখে, ভারতের বিরুদ্ধে ম্যাচে বাংলাদেশের হয়ে তৃতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছিলেন। ১৯৯৭ সালের ৫ই সেপ্টেম্বর তারিখে নকীব ২২ বছর বয়সে বাংলাদেশের হয়ে তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। নেপালের কাঠমান্ডুর দশরথ রঙ্গশালা স্টেডিয়ামে অনুষ্ঠিত মালদ্বীপের বিরুদ্ধে উক্ত ম্যাচটি ১–১ গোলে ড্র হয়েছিল, ম্যাচটিতে তিনি বাংলাদেশের হয়ে সমতাসূচক গোলটি করেছিলেন। আন্তর্জাতিক ফুটবলে, তার ৮ বছরের খেলোয়াড়ি জীবনে তিনি সর্বমোট ৮ ম্যাচে ৪টি গোল করেছিলেন। নকীব মেহজাবিন নাজের সাথে বিবাহ বন্ধনে আবদ্ধ হয়েছেন। তাদের উভয়ের দুটি পুত্রসন্তান রয়েছে। "জাতীয় দলে অবিচার করা হয়েছে আমার প্রতি | কালের কণ্ঠ"। Kalerkantho। সংগ্রহের তারিখ ২০২১-০৪-২১।  "দৈনিক জনকন্ঠ || নকিব- গোলের শৈল্পিক জাদুকর"। দৈনিক জনকন্ঠ (ইংরেজি ভাষায়)। সংগ্রহের তারিখ ২০২১-০৪-২১।  "Bangladesh football: then and now"। The Daily Star (ইংরেজি ভাষায়)। ২০১৮-০৭-০৬। সংগ্রহের তারিখ ২০২১-০৪-২১।  Strack-Zimmermann, Benjamin (১৪ সেপ্টেম্বর ১৯৯৪)। "India vs. Bangladesh (4:2)"। National Football Teams। সংগ্রহের তারিখ ৪ মে ২০২১।  Strack-Zimmermann, Benjamin (৫ সেপ্টেম্বর ১৯৯৭)। "Maldives vs. Bangladesh (1:1)"। National Football Teams। সংগ্রহের তারিখ ৪ মে ২০২১।  Strack-Zimmermann, Benjamin (২৯ মার্চ ১৯৯৭)। "Taiwan vs. Bangladesh (1:2)"। National Football Teams। সংগ্রহের তারিখ ৪ মে ২০২১।  ন্যাশনাল-ফুটবল-টিমস.কমে ইমতিয়াজ আহমেদ নকীব (ইংরেজি)
লিয়াম লিভিংস্টোন

লিয়াম স্টিফেন লিভিংস্টোন (ইংরেজি: Liam Livingstone) (জন্ম ৪ আগস্ট ১৯৯৩) একজন ইংরেজ ক্রিকেটার যিনি ল্যাঙ্কাশায়ার কাউন্টি ক্রিকেট ক্লাব এর হয়ে খেলেন। লিভিংস্টোন ডানহাতি উদ্বোধনী ব্যাটসম্যান এবং মাঝেমধ্যে স্পিন বোলার, উভয়ই বোলিং করতে সক্ষম ডানহাতি লেগ ব্রেক ও অফ ব্রেক। তিনি ২০১৫ সালের মে মাসে লিচেস্টারশায়ারের বিপক্ষে ল্যাঙ্কাশায়ারের হয়ে টি-টোয়েন্টি অভিষেক করেছিলেন, ১৫ রান করেছিলেন।
বিভব রূপান্তরক

ভোল্টেজ রূপান্তরক বা ট্রান্সফরমার (ভিটি), যাকে বিভব ট্রান্সফরমার (পিটি) ও বলা হয়, এটি একটি সমান্তরাল সমবায়ে সংযুক্ত উপাদান বা ইন্সট্রুমেন্ট ট্রান্সফরমার । এগুলোকে সরবরাহ ক্ষেত্রে অতি উপেক্ষনীয় পরিমাণ লোড উপস্থাপন করার জন্য নকশা করা হয়েছে এবং শুদ্ধভাবে মাধ্যমিক সংযুক্ত মিটারিং সক্ষম করার জন্য এদের একটি শুদ্ধ ভোল্টেজ বা বিভব অনুপাত এবং দশা সম্পর্ক বিদ্যমান রয়েছে। পিটি সাধারণত প্রাথমিক থেকে মাধ্যমিক পর্যন্ত এর ভোল্টেজ বা বিভব অনুপাত দ্বারা বর্ণিত হয়। একটি ৬০০ : ১২০ পিটিতে ৬০০ ভোল্টকে তার প্রাথমিক কয়েলের সাপেক্ষে লাগানো হলে ১২০ ভোল্ট এর আউটপুট ভোল্টেজ বা বিভব সরবরাহ করবে  । স্ট্যান্ডার্ড বা প্রমাণ গৌণ ভোল্টেজের রেটিং ১২০  ভোল্ট এবং ৭০  ভোল্ট, যা আদর্শ বা প্রমাণ পরিমাপক যন্ত্রের সাথে তুলনাযোগ্য একটি অন্যটির ওপর নির্ভরশীল হওয়ার কারণে বোঝা এবং নির্ভুলতা বা শুদ্ধতাকে সাধারণত সম্মিলিত প্যারামিটার হিসাবে উপস্থাপন করা হয়। একটি ধারক বিভব রূপান্তরক বা ক্যাপাসিটার ভোল্টেজ ট্রান্সফর্মার (সিভিটি), যা ক্যাপাসিটার-কাপল্ড ভোল্টেজ ট্রান্সফর্মার (সিসিভিটি) নামেও পরিচিত, একটি ট্রান্সফর্মার যা পাওয়ার সিস্টেমগুলিতে অতিরিক্ত উচ্চ ভোল্টেজ কে নিম্ন ভোল্টেজে পরিণত করে এবং একটি প্রতিরক্ষামূলক রিলে অপারেটিংয়ের জন্য একটি কম ভোল্টেজ সংবলিত সংকেত সরবরাহ করতে ব্যবহৃত হয়।
ইজি ফ্লাই এক্সপ্রেস

ইজি ফ্লাই এক্সপ্রেস বাংলাদেশের একটি পণ্যবাহী বিমান সংস্থা। সংস্থাটির মূল কেন্দ্রস্থল শাহজালাল আন্তর্জাতিক বিমানবন্দর। বিমান সংস্থাটি ২০০৭ সালে প্রতিষ্ঠিত হয়েছিল এবং ১ জুলাই ২০০৮ এ এর কার্যক্রম শুরু করেছিলো। এর বহরটিতে একটি সাব ৩৪০ বিমান রয়েছে। ইজি ফ্লাই এক্সপ্রেস ১৮ এপ্রিল ২০০৭ সালে প্রতিষ্ঠিত হয়, এবং ৭ মে ২০০৭ সালে তার প্রথম বিমান এইচএস ৭৪৮ (রেগ: এস২-এএএক্স) হাতে পায়। বিমানটি ২০০৮ সালের ২৪ জুন নিবন্ধিত হয়েছিল এবং বিমান সংস্থাটি ১ জুলাই ২০০৮ সালে তাদের কার্যক্রম শুরু করে। ফেব্রুয়ারি ২০১৪ সালে, কর্ণফুলী গ্রুপ এয়ারলাইন্সের ১০০% শেয়ার কিনে নেয়। বিমান সংস্থাটি অভ্যন্তরীণ এবং আন্তর্জাতিক রুটে কার্গো ফ্লাইট পরিচালনা করে। এয়ারলাইনটি মোনাকো এবং লন্ডন ভিত্তিক ইজিগ্রুপ, ইজিজেট ব্র্যান্ডের লাইসেন্সধারী, তার কমলা রঙের "ইজিফ্লাই" ব্র্যান্ডিংয়ের উপর চ্যালেঞ্জ করেছে যা ইজিজেট দ্বারা ব্যবহৃত ব্র্যান্ডিংয়ের অনুরূপ। ইজিগ্রুপের এপ্রিল ২০১৯ এর "ব্র্যান্ড থিফ" বিবৃতিটি ইঙ্গিত দেয় যে প্রশ্নযুক্ত এয়ারবাস এ৩০০ আর ইজি ফ্লাই এক্সপ্রেস দ্বারা পরিচালিত হয়নি এবং বিতর্কিত লোগোটি কেড়ে নেওয়া হয়েছিল। ইজি ফ্লাই এক্সপ্রেস বহরটি নিম্নলিখিত বিমানগুলি নিয়ে গঠিত (আগস্ট ২০১৯ অনুযায়ী): বাংলাদেশের বিমান পরিবহন সংস্থাসমূহের তালিকা "View Schedules – Easy Fly Express"।  "History"। Easy Fly Express। সংগ্রহের তারিখ ১৩ জানুয়ারি ২০১৯।  "Member details"। Dhaka Chamber of Commerce & Industry। ১৪ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০১৯।  "Fleet"। planespotters.net। সংগ্রহের তারিখ ১৩ জানুয়ারি ২০১৯।  "Saab 340A Cargo sold to Easy Fly Express"। skyworld.co.uk। ৩১ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০১৯।  "Brand thief's use of easy logos without permission from easyGroup and Sir Stelios forced to stop!" (পিডিএফ)। easyGroup। ১৬ এপ্রিল ২০১৯। ১৭ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১৭ এপ্রিল ২০১৯।  "Global Airline Guide 2019 (Part One)"। অক্টোবর ২০১৯: 5।  "Easy Fly Express adds A300"। ch-aviation.com। সংগ্রহের তারিখ ১৩ জানুয়ারি ২০১৯।  উইকিমিডিয়া কমন্সে ইজি ফ্লাই এক্সপ্রেস সম্পর্কিত মিডিয়া দেখুন। প্রাতিষ্ঠানিক ওয়েবসাইট
টম্বুল মসজিদ

শরিফ হালিল পাশা মসজিদ( বুলগেরীয়: Томбул джамия তুর্কি: Tombul Camii ) যা টম্বুল (বা তুম্বুল) মসজিদ হিসাবে অধিক পরিচিত। মসজিদটি বুলগেরিয়ার শুমেনে অবস্থিত। মসজিদটি বুলগেরিয়ার বৃহত্তম মসজিদ এবং বলকান অঞ্চলের বৃহত্তম মসজিদগুলির মধ্যে একটি। ১৭৪০ থেকে ১৭৪৪ সালের মধ্যে নির্মিত মসজিদটি প্রথমে উত্তর-পূর্ব বুলগেরিয়ান(তৎকালীন উসমানীয় সাম্রাজ্য) শহরের কেন্দ্রে অবস্থিত ছিল, তবে শহরটি বড় হবার ফলে শহরের কেন্দ্রটি সড়ে যাওয়ায় মসজিদটি এখন শুমেনের দক্ষিণ-পশ্চিম অঞ্চলে অবস্থিত। মসজিদের নামটি এর গম্বুজটির আকৃতি থেকে এসেছে। মসজিদ এবং সংলগ্ন ভবনগুলি বুলগেরিয়ার বৃহত্তম। তুরস্কের ওড্রিন(এডিরনে) শহরের সুলতান সেলিম মসজিদের পরে এটিই বলকান অঞ্চলের দ্বিতীয় বৃহত্তম মসজিদ। টম্বুল মসজিদকে জাতীয় গুরুত্বের একটি সাংস্কৃতিক স্মৃতিস্তম্ভ হিসাবে বিবেচনা করা হয়। মসজিদদের ভবন নির্মাণের অর্থ দেন শেরিফ হালিল পাশা। যিনি শুমেনের ১৭ কিলোমিটার পূর্বে মাদারা গ্রামে জন্মগ্রহণ করেছিলেন। মসজিদের কমপ্লেক্সটি একটি প্রধান ভবন(একটি নামাজঘর) নিয়ে গঠিত। এতে একটি উঠোন এবং একটি বারোটি কক্ষ( মাদ্রাসার আবাসিক ঘর) রয়েছে। মূল ভবনটির মৌলিক অংশ একটি বর্গক্ষেত্রকার আকৃতির। তারপর মধ্যভাগে একটি বৃত্তের দিকে যাওয়া অষ্টভুজ হয়ে যায়। ভূমি থেকে ২৫ মিটার উপরে একটি গোলাকার গম্বুজ রয়েছে। মসজিদের অভ্যন্তরভাগে উদ্ভিজ্জ জীবনের মুরাল চিত্রকর্ম এবং জ্যামিতিক চিত্র এবং আরবি শিলালিপি, কুরআনের বাক্যাংশ রয়েছে। চারপাশের বারোটি কক্ষের সামনের উঠানটি খিলানের জন্য পরিচিত এবং মিনারটি ৪০ মিটার উঁচু। বুলগেরিয়ায় ইসলাম "Tombul Mosque"। BgHotelite.com। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৪ মে ২০২১।
সাউথ এশিয়ান এয়ারলাইন্স

সাউথ এশিয়ান এয়ারলাইন্স বাংলাদেশের একটি চার্টার এয়ারলাইন সংস্থা। এটি ১৯৯৮ সালে প্রতিষ্ঠিত হয়েছিল এবং ১৯৯৯ সালে এর কার্যক্রম শুরু করেছিল। বিমান সংস্থাটির প্রধান কেন্দ্রস্থল শাহজালাল আন্তর্জাতিক বিমানবন্দরে এবং এর বহরে চারটি আর৪৪ ২ বিমান রয়েছে। বাংলাদেশের বিমান পরিবহন সংস্থাসমূহের তালিকা "About"। South Asian Airlines'। সংগ্রহের তারিখ ১৪ জানুয়ারি ২০১৯।  "Fleet"। daily-sun.com। সংগ্রহের তারিখ ১৪ জানুয়ারি ২০১৯।  "Chopper rentals fail to take off"। The Daily Star (ইংরেজি ভাষায়)। ২০১৯-১০-১৭। সংগ্রহের তারিখ ২০১৯-১০-১৭।  "Fleet"। daily-sun.com। সংগ্রহের তারিখ ১৪ জানুয়ারি ২০১৯।  CS1 maint: discouraged parameter (link) প্রাতিষ্ঠানিক ওয়েবসাইট ওয়েব্যাক মেশিনে আর্কাইভকৃত ৪ মে ২০২১ তারিখে
রাধিকাপ্রসাদ গোস্বামী

আচার্য রাধিকাপ্রসাদ গোস্বামী(ইংরেজি: Acharya Radhika Prasad Goswamy) (২৫ জুন ১৮৫২ - ৫ ফেব্রুয়ারি ১৯২৫) সঙ্গীত নায়ক নামে পরিচিত ভারতের তথা বাংলার বিষ্ণুপুর ঘরানার হিন্দুস্থানী শাস্ত্রীয় সঙ্গীত শিল্পী। বিষ্ণুপুর ঘরানার খেয়াল, ধ্রুপদ, ঠুমরি ও টপ্পা গানের পাশাপাশি রাগ-প্রধান গানের জন্য তার খ্যাতি ছিল। তিনি সঙ্গীতজ্ঞ পণ্ডিত আচার্য জ্ঞানেন্দ্র প্রসাদ গোস্বামীর (১৯০২ - ১৯৪৫) পিতৃব্য ছিলেন। রাধিকাপ্রসাদের জন্ম বৃটিশ ভারতের অধুনা পশ্চিমবঙ্গের বাঁকুড়া জেলার বিষ্ণুপুরে। পিতা ছিলেন লব্ধপ্রতিষ্ঠ পাখোয়াজবাদক জগৎচাঁদ গোস্বামী। অগ্রজ প্রখ্যাত এসরাজ ও তবলাবাদক পণ্ডিত বিপিনচন্দ্র গোস্বামীর অনুপ্রেরণায় পিতৃবন্ধু সুবিখ্যাত যদুভট্ট ও বিষ্ণুপুরের স্বনামধন্য সংগীতজ্ঞ অনন্তলালের কাছে ধ্রুপদী সঙ্গীত শিক্ষা শুরু করেন। বিশিষ্ট কণ্ঠশিল্পী পণ্ডিত গিরিজাশঙ্কর চক্রবর্তী ও ফৈয়াজ খান তার পরিচিত ছিলেন। ১৫/১৬ বৎসর বয়সে কলকাতায় এসে তিনি বিষ্ণুপুর ঘরানার অন্যান্য সমসাময়িক গায়কদের মতো বিহারের বেতিয়া ঘরানার খ্যাতনামা ধ্রুপদী শিবনারায়ণ মিশ্র ও গুরুপ্রসাদ মিশ্রের কাছে প্রায় পনেরো বৎসর সংগীত শিক্ষা করেন এ সময়ে তিনি গুরুপ্রসাদের কাছে কিছু খেয়াল গানও শেখেন। বিষ্ণুপুর থেকে কলকাতায় স্থানান্তরিত হওয়ার সময় কাশিমবাজারের মহারাজ মণীন্দ্রচন্দ্র নন্দীর আহ্বানে কয়েক বছর বহরমপুরে বাস করেন। সেখানে মহারাজা স্থাপিত বহরমপুর মিউজিক সোসাইটি স্কুলের অধ্যক্ষ ছিলেন। ১৯০৭ খ্রিস্টাব্দে অনুষ্ঠিত বিদ্যালয়ের প্রথম সঙ্গীত সম্মেলনে রবীন্দ্রনাথ ঠাকুর কাশিমবাজার রাজবাড়িতে গিয়েছিলেন। মহর্ষি দেবেন্দ্রনাথ ঠাকুর আদি ব্রাহ্মসমাজের সংগীতের মাধ্যমে সমষ্টিগতভাবে প্রার্থনার ভিত গড়ে তুলতে তাঁদের প্রতিষ্ঠানে রাধিকাপ্রসাদকে সংগীতাচার্যের পদে আহ্বান করেন। এখানে তার অবদান এক নূতন অধ্যায়ের সূচনা করে। রবীন্দ্রনাথও তার পৃষ্ঠপোষক ছিলেন এবং তাঁকে দিয়ে বহু গানের সুর সংযোজনা করিয়েছেন। কলকাতার পাথুরিয়াঘাটার প্রসিদ্ধ সংগীত পৃষ্ঠপোষক ভূপেন্দ্রকৃষ্ণ ঘোষের বাসভবনে কয়েক বছর কাটান ভ্রাতুষ্পুত্র জ্ঞানেন্দ্রপ্রসাদকে নিয়ে এবং এখানে তিনি নিজে একটি সংগীত বিদ্যালয় স্থাপন করেন। উত্তর ভারতের সঙ্গীতমহলেও তার খ্যাতি সমাদৃত ছিল। রাধিকাপ্রসাদ যেমন সুন্দর কণ্ঠের অধিকারী ছিলেন, তেমনই ধ্রুপদী সঙ্গীতে তার  অসামান্য দখল ছিল। ধ্রুপদ সঙ্গীতের উপর তিনি প্রায়ই লিখতেন "সঙ্গীত বিজ্ঞান প্রবেশিকা" নামক এক পত্রিকায়।  তিনি  ধ্রুপদী সংগীতে এক বিরল রাগ 'হেম খেম' এর বন্দিশ রচনা করেন। তার মৃত্যুর পর ১৯২৫ খ্রিস্টাব্দের জুলাই মাসে "সঙ্গীত বিজ্ঞান প্রবেশিকা" নামক জার্নালে এই সম্পর্কে তার এক নিবন্ধ প্রকাশিত হয়।  লখনউয়ে অনুষ্ঠিত সারা ভারত সঙ্গীত সম্মেলনে তিনি দ্বিতীয় পুরস্কার লাভ করেন। রাধিকাপ্রসাদ গোস্বামী ১৯২৫ খ্রিস্টাব্দের ৫ই ফেব্রুয়ারি পরলোক গমন করেন। রাধিকাপ্রসাদের ভ্রাতুষ্পুত্র জ্ঞানেন্দ্রপ্রসাদের অল্প বয়সে পিতৃবিয়োগ হলে বহরমপুরে অবস্থান কালে রাধিকাপ্রসাদ তাঁকে সঙ্গে নেন এবং ধ্রুপদ ও খেয়াল শিক্ষা দেন। পরবর্তীতে তিনি তাঁকে উপযুক্ত উত্তরসূরি হিসাবে গড়ে তোলেন। "রাধিকা প্রসাদ গোস্বামী"। সংগ্রহের তারিখ ২০২১-০৫-০৩।  "বিষ্ণুপুর ঘরানার শাস্ত্রীয় সঙ্গীত"। সংগ্রহের তারিখ ২৯ জুন ২০১৯।  Chetan Karnani (২০০৫)। Form in Indian music: a study in Gharanas। Rawat Publications। পৃষ্ঠা 20। আইএসবিএন 978-81-7033-921-2। সংগ্রহের তারিখ ১৯ জুলাই ২০১৩।  "Pandit Radhika Prasad Goswami's association with Pathuriaghata Ghoshbari"। সংগ্রহের তারিখ ১ সেপ্টেম্বর ২০১৯।  "Bishnupur Gharana travelled to Murshidabad"। সংগ্রহের তারিখ ২০২১-০৫-০৩।
ইলিম কলেজ

ইলিম কলেজ, পূর্বে উত্তর পশ্চিম অঞ্চলের ইসলামিক কলেজ হিসাবে পরিচিত কলেজটি অস্ট্রেলিয়ার ভিক্টোরিয়ার ডালাসে অবস্থিত ইসলামিক শিক্ষাপ্রতিষ্ঠান। কলেজটি কলেজটি প্রদানের জন্য ১৯৯৫ সালে প্রতিষ্ঠিত হয়। ইলিম কলেজটি প্রথম থেকে ১২ ভিসিই পর্যন্ত পাঠদান করে।কলেজটি সহ-শিক্ষামূলক, বেসরকারি ইসলামিক শিক্ষাপ্রতিষ্ঠান। পরবর্তীতে ক্যাম্পাস সম্প্রসারণের জন্য গ্লেনরোয়ের বক্স ফরেস্ট সড়কের ইওরোলা স্কুল কিনে নেয়। ২০১৪ সালে ডোভটন অঞ্চলে একটি ক্যাম্পাস কিনে নেয়। কলেজটি মিলি গ্যারি নামক অলাভজনক সংস্থার মালিকানাধীন। সংস্থাটির লক্ষ্য মুসলিম সম্প্রদায়ের ধর্মীয়, শিক্ষাগত, সাংস্কৃতিক এবং সামাজিক চাহিদা পূরণ করা। কলেজের বিভিন্ন জায়গায় আলাদা আলাদা ক্যাম্পাস রয়েছে। সেগুলো হলঃ ডালাস প্রাথমিক ক্যাম্পাস ডোভেন ক্যাম্পাস গ্লানরো ক্যাম্পাস মাধ্যমিক বালিকা ক্যাম্পাস কিউভা ক্যাম্পাস ডালাস লার্নিং স্যাংচুয়ারি গ্লেনরয় লার্নিং স্যাংচুয়ারি "Chief Executive Officer's Welcome"। www.ilimcollege.vic.edu.au। ২০২১-০৫-০৪ তারিখে মূল থেকে আর্কাইভ করা। সংগ্রহের তারিখ ২০২১-০৫-০৪।  Maslen, G. (১৩ জুন ২০১৪)। "School closures and land sales: what have we learnt?"। The Age। সংগ্রহের তারিখ ২০ ডিসেম্বর ২০২০। Former state schools that have already been sold to the private sector include the site of the former Doveton North Primary School, bought last month by a western suburbs Islamic school, Ilim College, for $4.2 million. The school land is in the city of Casey, where, on the government’s own projections, the number of school students is likely to increase from 50,000 this year to some 65,000 within 17 years.  "ILIM COLLEGE CAMPUSES"। www.ilimcollege.vic.edu.au। ২০২১-০৫-০৪ তারিখে মূল থেকে আর্কাইভ করা। সংগ্রহের তারিখ ২০২১-০৫-০৪।  প্রাতিষ্ঠানিক ওয়েবসাইট
অমরকৃষ্ণ ঘোষ

অমরকৃষ্ণ ঘোষ (১৮৯২ – জুলাই ১৩, ১৯৭৭) একজন ভারতের স্বাধীনতা আন্দোলনের স্বাধীনতা সংগ্রামী ছিলেন। তিনি বাঘাযতীনের ডানহাত বলে পরিচিত ছিলেন। স্বাধীনতালাভের পর বাংলার চিফ হুইপ ছিলেন। অমরকৃষ্ণ ঘোষের জন্ম নদীয়া জেলার যদুবয়রা গ্রামে। পিতার নাম তারেশচন্দ্র ঘোষ এবং মায়ের নাম বিনোদিনী দেবী। তাদের বাড়ি ছিল বিপ্লবীদের নিরাপদ আশ্রয়স্থল। অবিভক্ত নদীয়ার কুমারখালী বিদ্যালয়ের শিক্ষার্থী হওয়ার সময় তিনি যতীন্দ্রনাথ মুখোপাধ্যায়ের সাথে দেখা করেছিলেন এবং বিপ্লবীস্তবকে শপথ নেন। যতীন্দ্রনাথ মুখোপাধ্যায় এর কাছে বিপ্লবের মন্ত্রে দীক্ষা নিয়েছিলেন। পরবর্তীকালে তিনি কলকাতার হিন্দু স্কুলে পড়াশুনা করেন। কলিকাতা হিন্দু স্কুলে পড়ার সময় বাঘা যতীতের নির্দেশে প্রায়ই দলের কাজে কুষ্টিয়া মহকুমায় যেতেন। তাঁর অগ্রজ অতুলকৃষ্ণ বাঘা যতীনের ঘনিষ্ঠ কর্মী ছিলেন। অমর এবং অতুল এই দুইভাই অনুশীলন সমিতির বড় স্তম্ভ ছিলেন। বিপিন বিহারী গাঙ্গুলির সঙ্গেও এই দুইভাই এর যোগাযোগ ছিল গভীরভাবে। অমরকৃষ্ণের জীবনে দুর্ভোগ নেমে আসে শামসুল আলমকে হত্যার পর। কোর্ট পরিদর্শক শামসুল আলম আলিপুর বোমা মামলা পরিচালনা করছিলেন। ১৯১০ সালের ২৪ জানুয়ারি শামসুল আলম হত্যার পরই সন্দেহক্রমে পুলিস তাঁর পিছনে লাগে। শেষ পর্যন্ত পুলিশ তাঁকে গ্রেফতার করেন। ১৯১৬ সাল থেকে ১৯২৮ সাল পর্যন্ত তিন আইনে দুই দফায় বন্দী থাকার সময় কিছুদিন ব্রহ্মদেশে মান্দালয় ফোর্ট জেলে ও রেঙ্গুন জেলে ছিলেন। বঙ্গীয় ফৌজদারী সংশোধন আইন অনুসারে তাঁকে ২৮ নভেম্বর ১৯১৩ থেকে ৩০ মে ১৯৩৩ সাল পর্যন্ত কারাগারে রাখা হয়েছিল। বাংলায় ফিরলে বিপ্লবীদের সাহায্য এবং গন্ডগোল করতে পারে এই সন্দেহ ব্রিটিশ পুলিশ বঙ্গদেশ থেকে তাকে বহিষ্কার করা হয়। ২৩ ডিসেম্বর ১৯৩৬ সালে মুক্তি দিয়ে ছিলেন এবং বাংলায় ফিরে আসেন। এই সময় তিনি বিপ্লবী কর্মকান্ড থেকে পরিবর্তিত হয়ে জাতীয় কংগ্রেসের যোগ দেন। তিনি নদীয়া জেলা কংগ্রেস কমিটির সদস্য, বঙ্গীয় প্রাদেশিক কংগ্রেস কমিটির কোষাধ্যক্ষ এবং বহু বছর এআইসিসির সদস্যও ছিলেন। দেশ স্বাধীন হওয়ার পর পশ্চিমবঙ্গ সরকারের চিফ হুইপ রূপে কাজ করে খ্যাতি অর্জন করেছিলেন। প্রথম খন্ড, ডাঃ ননীগোপাল দেবদাস সম্পাদিত (২০০৯)। স্বাধীনতা সংগ্রামী চরিতাভিধান। কলকাতা: শুভ্র দেবদাস। পৃষ্ঠা ১৯।  Aug 18, Priyanka Dasgupta / TNN / Updated:; 2018; Ist, 19:28। "Revolutionary Road | Kolkata News - Times of India"। The Times of India (ইংরেজি ভাষায়)। সংগ্রহের তারিখ ২০২১-০৫-০৪।
গান্ধী শান্তি পুরস্কার

আন্তর্জাতিক গান্ধী শান্তি পুরস্কার ভারত সরকার কর্তৃক প্রদত্ত মহাত্মা গান্ধীর নামাঙ্কিত একটি বার্ষিক আন্তর্জাতিক পুরস্কার। ১৯৯৫ সালে মহাত্মা গান্ধীর ১২৫তম জন্মজয়ন্তী উপলক্ষে গান্ধীজির মতাদর্শের প্রতি শ্রদ্ধা জানাতে ভারত সরকার এই পুরস্কার চালু করে। অহিংসা ও অন্যান্য গান্ধীবাদী পদ্ধতিতে আর্থ-সামাজিক বা রাজনৈতিক পরিবর্তন সাধনের ক্ষেত্রে বিশেষ অবদানের জন্য ব্যক্তি বা প্রতিষ্ঠানের প্রতি এই পুরস্কার প্রদান করা হয়। এই পুরস্কারের নগদ অর্থমূল্য এক কোটি টাকা; সঙ্গে একটি স্মারক ও একটি মানপত্রও প্রদান করা হয়। জাতীয়তা, জাতি, ধর্মমত ও লিঙ্গ নির্বিশেষে এই পুরস্কার দেওয়া হয়। ভারতের প্রধানমন্ত্রী, লোকসভার বিরোধী দলনেতা, ভারতের প্রধান বিচারপতি এবং অপর দুই বিশিষ্ট ব্যক্তিত্বদের নিয়ে গঠিত একটি জুরি প্রতি বছর পুরস্কারপ্রাপকের নাম স্থির করেন। "President Confers Gandhi Peace Prize 1997 on Dr.Gerhard Fischer of Germany"। Press Information Bureau, Government of India। ৫ জানুয়ারি ১৯৯৮। ২০১১-০৯-২৮ তারিখে মূল থেকে আর্কাইভ করা। সংগ্রহের তারিখ ২০০৯-০২-২৪।  Radhakrishnan, R.K. (৫ জুলাই ২০০৬)। "Gerhard Fischer passes away"। The Hindu। ১৭ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২০০৯-০২-২৪।  Narmada.org ওয়েব্যাক মেশিনে আর্কাইভকৃত ১১ জানুয়ারি ২০১১ তারিখে accessed November 4, 2006. Press Information Bureau Website accessed November 4, 2006. Tutu to be honoured with Gandhi Peace Award accessed November 11, 2008. Joshua, Anita (১ মার্চ ২০১৪)। "Gandhi Peace Prize for Chipko pioneer,founded Dasholi Swarajya Gram Sangh"। The Hindu। সংগ্রহের তারিখ ৩ মার্চ ২০১৪।  Singh, Kautilya (১ মার্চ ২০১৪)। "Gandhi Peace Prize for Chandi Prasad Bhatt"। The Times of India। সংগ্রহের তারিখ ৩ মার্চ ২০১৪।  "ISRO gets Gandhi Peace Prize for 2014"। Press Information Bureau, Government of India। সংগ্রহের তারিখ ২২ এপ্রিল ২০১৫।  "Centre Announces Winners Of Gandhi Peace Prize For 2015-2018"। ndtv। ১৭ জানুয়ারি ২০১৯। সংগ্রহের তারিখ ১৭ জানুয়ারি ২০১৯।  "Japan's Sasakawa Yōhei Wins International Gandhi Peace Prize for Hansen's Disease Work"। Nippon.com। ২৫ জানুয়ারি ২০১৯।  "Gandhi Peace Prize for the Year 2019 announced"। PIB। ২২ মার্চ ২০২১।  "Gandhi Peace Prize for the Year 2020 announced"। PIB। ২২ মার্চ ২০২১।  অ্যাটমস ফর পিস অ্যাওয়ার্ড গান্ধী মেমোরিয়ান ইন্টারন্যাশানাল ফাউন্ডেশন গান্ধী পিস অ্যাওয়ার্ড টেমপ্লেট:Mohandas K. Gandhi